**JIEZNO VAIKŲ GLOBOS NAMŲ**

**2015 METŲ VEIKLOS ATASKAITA**

2016-01-27

Jieznas

**I. BENDROJI DALIS**

 **Įstaigos pavadinimas:** Jiezno vaikų globos namai.

 **Adresas:** Sodo g-vė 13, LT-59424, Jieznas, Prienų raj. elektroninis paštas- jieznovgn@gmail.com, tel/fax: 8-319-57497.

 **Įstaigos veiklos tipas:** Biudžetinė įstaiga.

 **Įstaigos veiklos sritis:** Stacionari vaikų globa.

 **Licencijuota veikla:** Globos namams suteiktos 2 licencijos socialinei globai teikti:

 1. Institucinė globa (ilgalaikė, trumpalaikė) likusiems be tėvų globos vaikams, socialinės rizikos vaikams.

 2. Institucinė globa (ilgalaikė, trumpalaikė) vaikams su negalia.

 **Prienų r. sav. savivaldybės strateginio veiklos plano elementai:**

*Strateginis tikslas:* Užtikrinti gyventojams kokybiškas ir prieinamas švietimo, sveikatos apsaugos ir socialinės paramos paslaugas.

 *Vykdoma programa:*Socialinės paramos ir sveikatos apsaugos paslaugų kokybės gerinimo programa.

 *Programos tikslas:* Organizuoti ir užtikrinti valstybės socialinės ir sveikatos politikos įgyvendinimą, mažinant socialinę atskirtį rajone.

 *Uždavinys:* Organizuoti ir teikti socialines paslaugas įvairioms gyventojų socialinėms grupėms.

*Priemonė:*Vaikų globos namų veiklos organizavimas.

 **Įstaigos vizija:** Stacionari, efektyviai dirbanti įstaiga - daugiafunkcinis socialinių paslaugų centras - teikiantis kokybiškas, atitnkančias bendruomenės poreikius socialines paslaugas be tėvų globos likusiems, socialinę riziką patiriantiems ar krizę išgyvenantiems vaikams, jaunuoliams bei jų šeimoms.

 **Įstaigos misija**: Vykdyti našlaičių, vaikų, turinčių socialinių problemų, globą ir ugdymą, sudarant sąlygas ugdytiniams vystyti ir tobulinti kūrybinius gebėjimus, ruošiant juos savarankiškam gyvenimui ir integracijai į visuomenę.

  **Įstaigos tikslas:** Užtikrinti globojamam (rūpinamam) ir laikinai Globos namuose apgyvendinamam vaikui (toliau-vaikas) globos (rūpybos), ugdymo (mokymo, lavinimo ir auklėjimo), socialines paslaugas, sudaryti kitas jam tinkamas sąlygas ir palaikyti aplinką, kurioje jis galėtų saugiai augti, vystytis ir tobulėti bei pasiruoštų savarankiškam gyvenimui visuomenėje.

**Teisinė bazė.** Globos namai savo veiklą grindžiaLietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos tarptautinėmis sutartimis, Lietuvos Respublikos civiliniu kodeksu, Lietuvos Respublikos Vaiko teisių apsaugos pagrindų įstatymu, Lietuvos Respublikos socialinių paslaugų įstatymu, steigėjo spendimais ir Jiezno vaikų globos namų nuostatais, patvirtintais Prienų rajono savivaldybės tarybos 2012-03-29 sprendimu Nr.T-3-84 ir kitais vaikų globos namams aktualiais teisės aktais:

 LR higienos norma HN 124: 2004 m. ,,Vaikų globos įstaigos. Bendrieji sveikatos saugos reikalavimai“,

LR Socialinės apsaugos ir darbo ministro 2012 m. gruodžio 3 d. Nr. A1-547nutarimas „Dėl vaiko gerovės 2013- 2018 m. programos patvirtinimo“,

 LR Vyriausybės 2012 m. gegužės 16 d. nutarimas Nr. 528 „Dėl socialinės globos įstaigų licenzijavimo taisyklių patvirtinimo“,

 LR Socialinės apsaugos ir darbo ministro 2012 m. lapkričio 16 d. įsak. Nr. A1-517 „Neįgaliųjų vaikų, likusių be tėvų globos vaikų, suaugusių neįgalių asmenų socialinės globos namų deinstitucionalizacijos strateginės gairės“,

 LR Socialinės apsaugos ir darbo ministro 2011 m. gruodžio 28 d. Nr. A1-559 „ Dėl institucijoje globojamo (rūpinamo) vaiko išleidimo laikinai svečiuotis tvarkos aprašo patvirtinimo“ (2012-05-13 redakcija),

 LR Socialinės apsaugos ir darbo ministro 2010 m. liepos 22 d. Nr. A1-366 „[Dėl vaiko globos (rūpybos) sistemos reorganizavimo strategijos įgyvendinimo 2010-2012 metų priemonių plano patvirtinimo](http://www.socmin.lt/get_file.php?file=YktacW0ybVJsWDVzMUpTV21hMlIxR211WkphWnY4TzRtYUZwbW1mVWt0aHYybW5HYTVlWlpHZlpscUNYbk1hVFlxWnBZNTNRbDhScW1teWliYzZWeVp6V21KQnRyR3FiYU0lMkZHblphZXg5ZGthR1NhbWN5UzBXMlpaMjlxbEpPYW1KZHJqNXlpWnAyVzJzZHN5YSUyRkV4V0tpWkolMkJWMHNpRmFadHdwV3JSbHNaczBtclVabU9Vb21UT21LWEpkTU9mYXclM0QlM0Q=)“ (2012-01-01 redakcija),

 LR Socialinės apsaugos ir darbo ministro 2011 m. kovo 24 d. Nr. A1-152 „ [Dėl projektų, skirtų organizuoti kompleksinių paslaugų teikimą vaikams, nukentėjusiems nuo smurto, ar netiesioginio šeimyninio smurto aukoms (liudininkams) ir jų šeimų nariams, vertinimo komisijos sudarymo ir atrankos konkurso organizavimo 2011–2015 metais nuostatų patvirtinimo](http://www3.lrs.lt/pls/inter3/dokpaieska.showdoc_l?p_id=395351&p_query=&p_tr2=)“,

 LR Socialinės apsaugos ir darbo ministro 2011 m. sausio 3 d. Nr. A1-2 „[Dėl nacionalinės smurto prieš vaikus prevencijos ir pagalbos vaikams 2011-2015 metų programos patvirtinimo](http://www.socmin.lt/get_file.php?file=bTZabW0ycVJhWDVvMUphV25LM0UxR2l1WnBiS3Y1aTRjYUZybW1qVWxOaWMycHJHYXBlVVpHUFp5S0NjbkpPVFpxYVJZOGZRbU1Sb21wMmlsODVqeVduV2JKQnVyR2FiWTglMkJXbmNlZWtkZHJhSkdhbk15VzBXcVphMjlra21HZGI1eHJqNW1pYkoxczJzUnNuNnlYMFdtdVo2YVYxOGpVYjJLWnBtcktrOWljbnBlY2FRJTNEJTNE)“ .

**II. SOCIALINIŲ GLOBOS NORMŲ ĮGYVENDINIMAS**

 Socialinės globos normos reglamentuoja socialinės globos teikimo likusiems be tėvų globos vaikams, vaikams su negalia, socialinės rizikos vaikams principus ir charakteristikas bei nustato privalomus socialinės globos įstaigoms teikiamos ilgalaikės ar trumpalaikės socialinės globos kokybės reikalavimus. Socialinės globos normų aprašas yra patvirtintas 2007 m. vasario 20 d. Socialinės pasaugos ir darbo ministrės įsakymu Nr. A1-46. Socialinės globos normų apraše išskirtos 6 sritys.

**1 SRITIS.**

**PASLAUGŲ PASKYRIMAS, PLANAVIMAS IR VAIKO APGYVENDINIMAS**

**Socialinių paslaugų paskyrimas**. Socialinės paslaugos Jiezno vaikų globos namuose paskiriamos rajono savivaldybės administracijos direktoriaus įsakymu arba teismo sprendimu. Globos namuose teikiamos bendrosios socialinės paslaugos pagal Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 patvirtintą socialinių paslaugų katalogą. Teikiamos šios socialinės paslaugos:

* apgyvendinimo,
* informavimo,
* konsultavimo,
* tarpininkavimo ir atstovavimo,
* maitinimo,
* aprūpinimo būtiniausiais drabužiais ir avalyne,
* transporto organizavimo,
* asmens higienos ir priežiūros paslaugos, buitinės paslaugos,
* medicininės paslaugos,
* sociokultūrinės paslaugos,
* kitos bendrosios paslaugos.

 **Vaikų globos namų funkcijos:**

* priimti nuolat ar laikinai gyventi tėvų globos netekusius vaikus, vadovaujantis vaikų

priėmimą į socialinės globos įstaigas reglamentuojančiais teisės aktais ir Jiezno vaikų globos namų nuostatais, bei sudaryti vaikui artimas šeimos aplinkai gyvenimo sąlygas, atitinkančias jo amžių, sveikatą ir brandą;

* teikti globos namų gyventojams nustatytas teisės aktuose kokybiškas globos (rūpybos), ugdymo ir kt. socialines paslaugas;
* atstovauti globos namų gyventojų interesams valstybinėse ir kt. institucijose, įvairiose organizacijose ir užtikrinti vaiko teisių ir teisėtų interesų apsaugą;
* dirbti socialinį darbą su vaiku ir jo tėvais, įgyvendinant vaiko laikinosios globos (rūpybos) planą;
* atlikus individualių vaiko poreikių analizę, įgyvendinti individualų socialinės globos planą (ISGP);
* rengti vaiką savarankiškam gyvenimui ir integracijai į visuomenę: atsižvelgiant į vaiko individualumą plėtoti gebėjimus, skatinti vaiko fizinę, psichinę bei socialinę brandą, ugdyti pilietiškumą, dorinius, šeiminius, darbinius, socialinius, sveikos gyvensenos ir higienos įgūdžius, sudaryti sąlygas vaiko saviraiškai, pasirenkant jo poreikius ir pomėgius atitinkančias veiklas ir ugdymo įstaigas;
* pagal nustatytas normas organizuoti tinkamą mitybą, atsižvelgiant į vaikų amžių, sveikatos būklę, medikų rekomendacijas;
* organizuoti sveikatos priežiūros paslaugas, užtikrinančias asmens fizinę ir psichinę sveikatą; aprūpinti medikamentais pagal nustatytus finansinius normatyvus;
* bendradarbiauti su: vaiko tėvais**,** kitais jo artimaisiais giminaičiais, siekiant atkurti ar palaikyti tarpusavio ryšius, sudarančius prielaidas vaikui grįžti į biologinę šeimą, valstybės ir savivaldybių institucijomis bei įstaigomis sprendžiant socialinio darbo su vaiko tėvų šeima organizavimo, globėjų (rūpintojų) paieškos bei įvaikinimo klausimus, įvairiais Lietuvos bei užsienio šalių juridiniais ir fiziniais asmenimis, turinčiais teigiamos įtakos Globos namuose teikiamų paslaugų kokybei, personalo kvalifikacijai, įstaigos vystymui;
* nustatyta tvarka vykdyti buhalterinę ir statistinę apskaitą;
* sudaryti sąlygas kelti kvalifikaciją socialiniams darbuotojams, jų padėjėjams, socialiniams pedagogams ir kt. darbuotojams.

Įstaigoje vienu metu galima teikti socialines paslaugas 60-čiai vaikų. Vaikų globos kokybė vertinama įvairiais kriterijais. Tai – tinkamos patalpos, pakankamas finasavimas, personalo kvalifikacija ir kt. Pagrindiniai 2015 m. globos namų veiklos vertinimo kriterijai:

* Globojamų vaikų skaičius, planas - 60 vaikų;
* Tiesiogiai su vaiku dirbančių darbuotojų proc., planas - 70 %;
* Dalyvavusių kvalifikacijos kėlimo kursuose darbuotojų proc., planas - 60 %;
* Parengtų vaikų ISGP proc., planas - 100%;
* Vaikų, grąžintų į šeimą skaičius, planas - 6;
* Vaikų, išleidžiamų laikinai svečiuotis juos priimančiose šeimose proc., planas - 40 %,
* Vaikų, dalyvaujančių neformaliojo ugdymo veikloje proc., planas - 80 %.

**Socialinių paslaugų planavimas.** Vaikų socialiniai įgūdžiai ugdomi globos namų šeimynose-grupėse. Mokymai vykdomi, atsižvelgiant į vaikų pageidavimus ir gabumus bei būtinus įgyti ir įtvirtinti socialinius įgūdžius. Jie vykdomi pagal iš anksto sudarytusgrupių ir ISGP (individualius socialinės globos planus). Vaikai ruošiami savarankiškam gyvenimui: ugdomas jų savarankiškumas, stiprinami sveikos gyvensenos įgūdžiai, mokoma megzti, nerti, siūti, gaminti įvairius rankdarbius. Įgyjami maisto ruošimo, namų ruošos, aplinkos tvarkymo, kompiuterinio raštingumo, bendravimo įgūdžiai ir kt. Vaikams išmokami kišenpinigiai, kuriuos jie gauna kartą per mėnesį. Kartu su šeimynos socialiniu darbuotoju planuoja savo pajamas ir išlaidas, mokosi apsipirkinėti parduotuvėse, o sutaupytus pinigus pageidaujantys laiko savo asmeninėse sąskaitose banke arba įsigyja norimą daiktą. Siekiant užtikrinti globojamam (rūpinamam) ir laikinai globos namuose apgyvendinamam vaikui globos (rūpybos), ugdymo (mokymo, lavinimo ir auklėjimo), socialines paslaugas, sudaryti kitas jam tinkamas sąlygas ir palaikyti aplinką, kurioje jis galėtų saugiai augti, vystytis ir tobulėti bei pasiruošti savarankiškam gyvenimui visuomenėje, įgyvendinamos įvairios priemonės. Viena jų – socialinių, ugdymo ir sveikatos priežiūros paslaugų, atitinkančių vaikų amžių, sveikatą, brandą organizavimas ir teikimas. Šis darbas pradedamas nuo ugdytinių poreikių analizės atlikimo. Kiekvienam vaikui atlikus poreikių analizę, kasmet sudaromas individualus vaiko socialinių paslaugų teikimo planas (ISGP), kurį sudaro įvairūs su vaiku dirbantys specialistai – socialiniai darbuotojai, socialinis pedagogas, psichologas, slaugytoja. Jame numatomi būdai, priemonės, terminai, kaip geriausiai tenkinti vaiko poreikius. 2015 m. atliktos poreikių analizės 21 – am ugdytiniui, naujai atvykusiam į globos namus bei pakartotinos analizės visiems gyvenantiems globos namuose ugdytiniams. Vaikų globos namuose teikiamos paslaugos, atsižvelgiant į vaikų interesus ir poreikius, pripažįstant kiekvieną vaiką kaip asmenybę, kuriama saugi ir sveika vaiko vystymosi, ugdymo ir ugdymosi aplinka, palaikomi ir stiprinami vaiko socialiniai ryšiai su šeima, artimaisiais, visuomene, organizuojama su švietimu ir ugdymu suderinta specialistų pagalba, vaiko poreikius atitinkantis formalusis ir neformalusis ugdymas, vaiko medicininė priežiūra, teikiamos sociokultūrinės paslaugos bei išnaudojamos visos galimybės, kad vaikas augtų šeimoje. Rizikos grupės vaikams vedami saviugdos užsiėmimai, bendravimo pratybos. Vyksta individualus darbas su vaikais, kiekvienas turi „savo“ asmenį, atliekami su vaiko poreikiais, jo ugdymu susiję tyrimai, palaikomas ryšys su iš vaikų globos namų išėjusiais ugdytiniais.

Šiuo metu į vaikų globos namus patenka vis daugiau vaikų, turinčių specialiųjų poreikių, deviantinio ir delinkventinio elgesio vaikų, kuriems reikalinga visokeriopa įvairių specialistų pagalba. Įstaigos darbuotojų uždavinys – visapusiškai pažinti vaiką, įvertinti jo poreikius, numatyti darbo su vaiku metodus, būdus, ieškoti naujų ugdymo metodų ir taikyti juos ugdymo procese, stiprinti komandinį darbą, esant reikalui, pasitelkti kvalifikuotų specialistų pagalbą iš šalies, stiprinti profesines kompetencijas.

**Vaiko apgyvendinimas.** Globos namuose gyvena našlaičiai ir be tėvų globos likę vaikai

nuo kūdikytės iki 18 metų ir 18-21 metų besimokantis jaunimas.

**I pav. Vaikai pagal amžiaus grupes 2015 metų pabaigoje**

Vaikų globos namų darbuotojai siekia užtikrinti tėvų globos netekusių ir našlaičių vaikų saugumą, ugdymą, priežiūrą, sudaryti artimą šeimai aplinką, kurioje vaikai galėtų augti, ugdytis ir tobulėti, ypatingą dėmesį skiriant vaiko gebėjimų puoselėjimui, ruošimui socialinei adaptacijai ir integracijai į visuomenę. Nuosekliai įgyvendinama socialinės atskirties mažinimo, vaiko gerovės gerinimo politiką.

Į vaikų globos namus dažnai patenka labai pažeisti, nelankantys mokyklos,  turintys elgesio, emocijų ir sveikatos sutrikimų vaikai. Gyvendami socialinės rizikos šeimose, iki patekimo į vaikų globos namus, šie vaikai ir jaunuoliai dažnai turi susiformavusį neigiamą požiūrį į mokymąsi, bendravimą su bendraamžiais ir suaugusiais. Patekę į vaikų globos namus, minėti vaikai ir jaunuoliai dažnai pažeidinėja nustatytas tvarkos taisykles, rodo netinkamą pavyzdį kitiems vaikams. 2015 m. 8 vaikų globos namų ugdytiniai padarė teisės pažeidimus. Dviems iš jų taikyta minimali priežiūra, iš kurių vienam - metų eigoje buvo pakeista į vidutinę priežiūrą. Globos namų darbuotojai siekia keisti tokių ugdytinių pasaulėžiūrą, formuoti teigiamą požiūrį į save ir aplinkinius, ugdyti savarankiškumą, mokymosi motyvaciją.

Vykdomas vaikų užimtumo organizavimas, socialinė reabilitacija ir integracija. Darbuotojų tikslas - teikti kokybiškas paslaugas, užtikrinti tokių vaikų auklėjimą ir priežiūrą, sukurti tokią aplinką, kurioje jie galėtų saugiai ir tinkamai augti, vystytis ir tobulėti. Siekiama sudaryti vaikams tokias gyvenimo sąlygas, kurios atitiktų jų amžių, sveikatą ir išsivystymą. Vaikams, gyvenantiems globos namuose, nuolat (bendradarbiaujant su VTAS) ieškoma šeimų, galinčių savaitgaliais, švenčių ir mokinių atostogų dienomis priimti vaikus į savo namus. 53 % vaikų turi tokias šeimas.

2015 m. į globos namus atvyko 21 ugdytinis. Lyginant su 2014 m. atvukusiųjų skaičius padidėjo 33%. Daugiausia vaikų net 17, atvyko iš biologinių šeimų, lyginant su 2014 m. atvykusių vaikų iš biologinių šeimų skaičius padidėjo 47 %.

2015 m. iš globos namų išvyko 21 ugdytinis. Lyginant su 2014 m. išvykusių vaikų skaičius 5 % didesnis. Vaikų grąžintų į biologines šeimas skaičius yra didesnis 10 %.

**II pav. Vaikų atvykimas ir išvykimas 2011-2015**

**Vaikų atvykimas ir išvykimas 2015 metais**

|  |  |
| --- | --- |
| **Vaikų skaičius 2015 metų pradžioje** | **59** |
| **Atvyko per metus** | **21** |
| Iš jųatvyko iš: | Tėvų | 17 |
| Įvaikintojų | - |
| laikinosios globos (rūpybos) | 3 |
| Iš jų:  | šeimos (artimų giminaičių ir kt.) | 1 |
| šeimynos |  |
| kitos globos įstaigos | 2 |
| nuolatinės globos (rūpybos) | 1 |
| Iš jų: | šeimos (artimų giminaičių ir kt.) | - |
| šeimynos | - |
| kitos globos įstaigos | 1 |
| ligoninės | **-** |
| kitur  | **-** |
| **Išvyko per metus**  | **21** |
| Iš jųatvyko iš: | pas tėvus | 11 |
| buvo įvaikinti | - |
| paimti laikinai globai (rūpybai) | - |
| Iš jų:  | šeimoje (artimų giminaičių ir kt.) | - |
| šeimynoje | - |
| kitoje globos įstaigoje | - |
| paimti nuolatinei globai (rūpybai) | 3 |
| Iš jų: | šeimoje (artimų giminaičių ir kt.) | - |
| šeimynoje | - |
| kitoje globos įstaigoje | 3 |
| mokytis |  |
| dirbti |  |
| kita (sulaukę pilnametystės, emancipuoti ir kt.) | 7 |
| **Vaikų skaičius 2015 m. pabaigoje** | **59** |

Daugelis vaikų į globos namus atvyksta jiems nustačius laikinąją globą. Vaiko laikinoji globa – tai laikinai be tėvų globos likusio vaiko priežiūra, auklėjimas, atstovavimas jo teisėms ir teisėtiems interesams bei jų gynimas mokymo, gydymo, teisėsaugos ir kitose įstaigose. Vaiko laikinosios globos organizavimą reglamentuoja [Vaiko laikinosios globos (rūpybos) nuostatai.](http://www3.lrs.lt/pls/inter3/dokpaieska.showdoc_l?p_id=438837&p_query=&p_tr2=2) Laikinosios globos tikslas – grąžinti vaiką į biologinę šeimą. Laikinoji globa nustatoma savivaldybės administracijos direktoriaus įsakymu.

|  |  |
| --- | --- |
| **Vaikų skaičius 2015 metų pabaigoje** | **59** |
| Iš jų: | Vaikai, kuriems nustatyta nuolatinė globa (rūpyba)  | 41 |
| Vaikai, kuriems nustatyta laikinoji globa (rūpyba) | 16 |
| Pilnamečiai, buvę globos namų ugdytiniai, kuriems pratestas gyvenimo globos namuose laikotarpis  | 2 |

**Vaiko nuolatinė globa** nustatoma be tėvų globos likusiems vaikams, kurie esamomis sąlygomis negali grįžti į savo biologinę šeimą, ir jų priežiūra, auklėjimas, atstovavimas teisėms bei teisėtiems interesams ir jų gynimas pavedamas kitai šeimai, šeimynai ar vaikų globos institucijai.  Nuolatinė globa nustatoma teismo nutartimi.

**III pav. Vaikų globos forma (2015 m.)**

 2015 m. pabaigoje vaikų globos namuose gyveno globotiniai atvykę iš 6 savivaldybių: Prienų rajono savivaldybės – 32, Kauno rajono savivaldybės – 13, Kauno miesto savivaldybės – 5, Kaišiadorių savivaldybės – 3, Jonavos savivaldybės – 5, Jurbarko rajono savivaldybės – 1.

**IV pav. Vaikų pasiskirstymas pagal savivaldybes**

**II SRITIS.**

**ARTIMOS ŠEIMAI NAMŲ APLINKOS SUKŪRIMAS**

Vaikai globos namuose gyvena šeimyniniu principu, t.y. pagal giminystės ryšį. 2015 m. globos namuose buvo 6 šeimynos ir viena savarankiško ugdymo grupė. Kiekvienoje šeimynoje gyvena 8-12 vaikų. Savarankiško ugdymo grupėje 2015 m. pabaigoje gyveno 3 ugdytiniai: du vaikinai, iš kurių vienas pilnametis ir viena 19 m. amžiaus mergina. Savarankiškoje grupėje ugdytiniai mokosi gyventi savarankiškai su minimalia socialinių darbuotoju pagalba ir kontrole. Globos namuose siekiama sukurti artimą šeimai aplinką. Kiekviena šeimyna turi po vieną darbo ir poilsio kambarį, 3-5 miegamuosius kambarius, atskirus tualetus ir prausyklas, dušus mergaitėms ir berniukams, mini virtuvėlę. 2015 m. buvo tobulinams virtuvėlių įrengimas grupėse, siekiant, kad ne vėliau kaip iki 2017 m. vaikai pradėtų maitintis grupių patalpose, kaip yra nurodyta Lietuvos higienos normoje HN 124:2009 „Vaikų socialinės globos įstaigos: bendrieji sveikatos saugos reikalavimai“ (2014-09-01 Nr.V-914 redakcija). Globos namuose, įrengiant vaiko gyvenimo ir poilsio, higienos zonas, vadovaujamasi minėta norma. Vaiką aprūpinant reikalinga apranga ir avalyne, atsižvelgiama į sezoniškumą, vaiko lytį, amžių ir jo pageidavimą (rūbų ir avalynės spalvą, stilių ir t.t.) Esant galimybei sudaromos sąlygos vaikui įsigyti norimą rūbą ar avalynę parduotuvėje. Taip ugdomas vaiko estetinis skonis, sudaromos galimybės išreikšti savo individualumą, nuostatas ir vertybes.

Globos namuose gyvenantys vaikai maitinami pagal Prienų rajono savivaldybės tarybos

2014-09-25 sprendimu Nr.T3-175 patvirtintą mitybos paros normą keturioms amžiaus grupėms:

 vaikams iki 3 metų- 2,61 Eur.,

vaikams nuo 4 iki 6 metų-2,75 Eur.,

vaikams nuo 7 iki 14 metų – 3,04 Eur.,

vaikams nuo 15 iki 18 metų-3,19 Eur. Nustatyta, kad švenčių dienomis maitinimo išlaidų norma didinama 50%. Gaminamo maisto kokybė atitinka higienos normų reikalavimus.

**Vaiko socialinių ryšių tinklo sukūrimas, palaikymas ir stiprinimas.** Užtikrinamas vaiko socialinių ryšių tinklo, kuriame vaikas jaučiasi geriausiai, sukūrimas ir palaikymas. Sudaromos sąlygos laikinoje globoje esančiam vaikui bendrauti su savo biologine šeima: šeima yra įtraukiama į vaiko problemų sprendimą ir jo kasdieninę veiklą. Globos namuose sudarytos galimybės vaikui ir jo artimiesiems susipažinti su įstaiga iki vaiko apgyvendinimo vaikų globos namuose bei informuoti vaiko tėvus, asmenis, laikinai paimančius vaiką į savo šeimą savaitgaliais, švenčių ir atostogų dienomis, apie socialinių paslaugų teikimą, globos namų aplinką, personalą ir t. t. Renkama ir sisteminama informaciją apie vaiką, jo tėvus, brolius, seseris, kad vaikas, išėjęs iš globos namų galėtų ja pasinaudoti. Vaikams, gyvenantiems globos namuose, nuolat ieškoma globėjų ir asmenų, kur vaikai galėtų savaitgalius, švenčių ir atostogų dienas praleisti šeimoje, ir turėtų galimybę rinktis – ar savaitgalius, švenčių ir atostogų dienas praleisti šeimoje ar globos namuose. Parengiamos ir vykdomos sutartys su vaiko tėvais ir asmenimis, priimančiais vaikus į savo namus. Tėvams, kitiems giminaičiams sudaromos sąlygos lankyti vaiką globos namuose. Pagal įstatymu numatytą tvarką vaikai išleidžiami laikinai svečiuotis švenčių, atostogų metu pas asmenis, su kuriais yra sudarytos sutartys. 2015 m. 31 vaikas vyko į šeimas savaitgaliais, švenčių ir atostogų dienomis. Iš jų: 9 vyko į biologines šeimas, 16 - į giminaičių šeimas, 6 – į giminystės ryšiais nesusietų žmonių šeimas. Globos namų soc. pedagogas, šeimynų soc. darbuotojai bendradarbiauja su seniūnijų soc. darbuotojais, lankosi vaikų tėvų, priimančių į savo namus asmenų šeimose. Vaikams padedama palaikyti ryšį su šeima, palaikomas ir stiprinamas vaiko socialinis tinklas.

**III SRITIS**

**VAIKO VYSTYMOSI POREIKIŲ UŽTIKRINIMAS**

Pagrindiniai vaiko poreikiai yra saugumas, sveikata, teisė tinkamai ugdytis. Vaiko poreikių vertinimas- informacijos apie vaiką bei jo aplinką rinkimas bei analizė, remiantis moksliškai pagrįsta poreikių samprata ir klasifikavimu. Atlikus poreikių įvertinimą, planuojamos paslaugos, siekiant vaiko situacijos pokyčių, problemos sprendimo.

**Sveikatos priežiūros paslaugų organizavimas.** Įstaiga organizuoja savalaikius vaiko skiepijimus, profilaktinius vaiko sveikatos patikrinimus, susijusius su sveikatos priežiūra vaikui susirgus ar atsitikus nelaimingam atsitikimui ir t.t. Sveikatos priežiūros paslaugos organizuojamos sveikatos priežiūros įstaigose: UAB „Pagalba ligoniui“, VšĮ Prienų pirminės sveikatos priežiūros centre, daugiaprofilinėje gydymo įstaigoje Lietuvos sveikatos mokslų universiteto ligoninėje Kauno klinikose ir kitose šalies gydymo įstaigose bei vaikų sanatorijose. Prireikus psichologų ar psichiatrų pagalbos, vaikus gydo ir konsultuoja VšĮ Prienų r. psichikos sveikatos centro, VŠĮ Respublikinės Vilniaus psichiatrijos ligoninės specialistai. Kasmet, iki rugsėjo 15 d. ugdymo įstaigoms pateikiama informacija apie vaikų profilaktinio sveikatos patikrinimo rezultatus.

Profilaktinis ugdytinių patikrinimas – 100 procentų. Odontologo paslaugas 2015 m. gavo visi 59 ugdytiniai. Iš jų:

Bendrąsias odontologo paslaugas - 59 vaikai,

nemokamas dantų dengimo silantais paslaugas – 4 vaikai,

dantų korekcijos paslaugas – 3 vaikai.

2015 m. dėl somatinių sveikatos sutrikimų 36 globos namų ugdytiniai stacionariai gydėsi gydymo įstaigose; 6 vaikai gydėsi stacionaruose dėl elgesio, emocijų ar psichikos sutrikimų; 2 – gavo sanatorinį – reabilitacinį gydymą dėl somatinių sveikatos sutrikimų.

**V pav. Duomenys apie vaikus, gavusius sveikatos priežiūros paslaugas 2015 m.**

**Palankios ugdymui aplinkos sukūrimas.** 2015 m. vaikų globos namuose gyveno 20 vaikų, turinčių įvairių specialiųjų poreikių ir jų skaičius nuolat didėja. Globos namų bei ugdymo įstaigų specialistų iniciatyva, vaikų specialiuosius ugdymosi poreikius pedagoginiu, psichologiniu, medicininiu ir socialiniais aspektais įvertina ugdymo įstaigos specialiojo ugdymo komisija ir Prienų r. pedagoginė psichologinė tarnyba bei Vilnaius vaiko raidos centras. Taip palengvinama vaiko adaptacija ir ugdymas naujoje ugdymo įstaigoje, vaiko motyvacija siekti išsilavinimo. Vaikai, pagal savo poreikius ir galimybes, ugdomi bendrojo lavinimo, profesinėse ir specialiosiose mokyklose. Atsižvelgiant į vaiko individualumą, užtikrinamas ypatingų vaiko gebėjimų ir gabumų realizavimas, kuris skatina vaiko brandą, įtvirtina įgūdžius bei tenkina vaiko interesus. Vaikas aprūpinamas reikalingomis priemonemis, sukuriama tinkama aplinka bei organizuojamos neformalaus ugdymo programos. Socialinis pedagogas ir socialiniai darbuotojai lankosi mokyklose, visuotiniuose ir klasių tėvų susirinkimuose, ugdymo įstaigų organizuojamose šventėse, kad galėtų tinkamai suvokti vaiko poreikių ypatybes ir jiems reikalingą ugdymą, sužinoti, kaip vaikui sekasi ugdymo įstaigoje, aptariamos vaiko ugdymo bei elgesio problemos ir jų korekcijos būdai.

**VI pav. Specialieji poreikiai**

 2015 metų pabaigoje gyveno 20 vaikų, turinčių specialiųjų poreikių: 8 vaikai intelekto sutrikimus, 6 vaikai kompleksinius sutrikimus, 4 vaikai bendriuosius mokymos sutrikimus ir kt. 8 ugdytiniai turi negalią. Iš jų : 3 ugdytiniai, kuriems nustatytas lengvas, 4 - vidutinis ir 1- sunkus neįgalumo lygis. Pagal vaiko poreikiams pritaikytas ugdymo programas mokėsi 13 vaikų, pagal individualizuotas programas - 7 vaikai. Labai dideli poreikiai nustatyti 1 vaikui, dideli –9, vidutiniai – 10 vaikų.

 Vaikams, turintiems specialiųjų poreikių, teikiama spec. pedagogo pagalba ugdymo įstaigose. Specialiųjų poreikių vaikams grupėse vedami individualūs užsiėmimai sutrikusioms funkcijoms (suvokimui, mąstymui, dėmesiui, pažintiniams procesams, bendravimui, orientacijai, mobilumui, kalbinei raiškai ir t.t.) lavinti, elgesiui koreguoti, moralinėms vertybėms, socialiniams įgūdžiams ugdyti. Formuojami savarankiško mokymosi įgūdžiai, atsakomybė už savo veiksmus, sukuriamos prielaidos sėkmingai ugdytis socialinę kompetenciją, įveikti sunkumus, susijusius su įvairiomis mokymosi ir ugdymosi negaliomis. Stiprinamas psichologinis atsparumas, gilinamas savęs pažinimas, skatinama ugdymosi motyvacija. Spec. poreikių ugdytiniams padedama adaptuotis bendruomenėje, įsitraukti į ugdymo ir ugdymosi procesą, įsisavinti mokymo turinį. Specialiųjų poreikių vaikai dalyvauja įvairiose veiklose ir turi galimybę kaupti gyvenimišką patirtį. Analizuojami naujai atvykusių spec. poreikių vaikų adaptacijos sunkumai. Numatomos priemonės mokymosi, dėmesio, aktyvumo, elgesio problemoms mažinti. Vaikai turi reikalingas ugdymui priemones. Svarbiausias tikslas – padėti adaptuotis bendruomenėje, kurioje gyvena, mažinti socialinę atskirtį, aktyvinti motyvaciją.

Vaikų globos namų specialistai, atsižvelgdami į vaiko asmenybę, amžių, intelektą, gebėjimus, sveikatos galimybes, specifinius poreikius ir PPT ar Vaiko raidos centro specialistų rekomendacijas, vaikams teikia kompleksinė pagalbą, palaiko visų ugdymo procese dalyvaujančių grandžių bendradarbiavimą. Vaikai skatinami kurti, aktyviai dalyvauti įvairioje veikloje, globos namų bendruomenės gyvenime. Vaikams, turintiems spec. poreikių, sudarytos sąlygos baigti pagrindinę mokyklą.

Ugdytiniams teikiama psichologo pagalba. Globos namų psichologė vykdo individualias ir grupines konsultacijas, siekiant spręsti psichologines ugdytinių problemas, dirba su vaikais, turinčiais mokymosi sunkumų, emocinių, elgesio, bendravimo problemų, teikia metodines rekomendacijas šeimynų soc. darbuotojams, atlieka tiriamąjį darbą, rengia ir vykdo prevencines programas, bendradarbiauja su mokyklų, kuriose mokosi globos namų vaikai, specialistais.

Individualios konsultacijos 2015 m. teiktos 49 ugdytiniams ir grupių soc. darbuotojams (13). Iš viso psichologė individualiai konsultavo 419 kartų. 7 ugdytiniams 2 kartus buvo vestos grupinės konsultacijos.

Vaikų globos namų psichologė atlieka psichologinį paauglių švietimą, veda teorinius, praktinius, terapinius užsiėmimus, teikia konsultacijas šeimynų soc. darbuotojams, stebi naujai atvykusių vaikų adaptaciją, padeda jiems įveikti sunkumus, susijusius su šeimos netekimu. Dažniausiai vaikai į psichologę kreipiasi dėl emocinių ir elgesio problemų (14), bendravimo sunkumų.

 Globos namų socialinis pedagogas dirba individualų darbą su vaikais, veda grupinius užsiėmimus. Socialinis pedagogas palaiko ryšį su mokymosi įstaigomis, seniūnijų socialiniais darbuotojais, rajonų, iš kurių atvykę vaikai, VTAT darbuotojais, tarpininkauja įvairiais klausimais tarp vaiko ir aplinkos. Dirba su ugdytinių, esančių laikinoje globoje, tėvais, bei asmenimis, laikinai priimančiais vaikus į savo šeimas. Atstovauja ir gina vaikų teises globos namuose, teisėsaugos ir kitose institucijose ir kt.

**Globotinių pasiskirstymas pagal ugdymo įstaigas.** Vaikams sudaromos sąlygos ugdytis, lavintis, mokytis pagal amžių, išsivystymą, gebėjimus. 2015 m.pabaigoje 1 ikimokyklinio amžiaus vaikas buvo ugdomas Jiezno gimnazijos ikimokyklinėje grupėje, 4 vaikai 2-5 m. amžiaus prižiūrimi globos namuose.

2015 m. pabaigoje Jiezno vaikų globos namų ugdytiniai lankė šias bendrojo lavinimo mokyklas:

* Jiezno gimnaziją - 41,
* Prienų „Revuonos“ pagrindinės mokyklą:

specialiojo ugdymo klases - 6,

produktyviojo ugdymo klasę – 1,

jaunimo klasę -2.

* Veliučionių vaikų socializacijos centro bendrojo lavinimo mokyklą – 1,
* „Diemedžio“ ugdymo centre – 1.

Trys ugdytiniai mokėsi profesinėse mokyklose: Kauno buitinių paslaugų ir verslo mokykloje, Radviliškio technologijų ir verslo mokymo centre, Aukštadvario žemės ūkio mopkykloje. Trys ugdytiniai lanko Jiezno muzikos mokyklą.

**VII pav. Mokyklos, kurias 2015 m. lankė ugdytiniai**

2015 m. pagrindinę mokyklą baigė - 3 ugdytiniai. 2 ugdytiniai tęsia mokslus Jiezno gimnazijoje, 1 – mokosi profesinėje mokykloje. Ugdytiniams, sulaukusiems pilnametystės, sudaromos sąlygos tęsti mokslą. Šiuo metu globos namuose gyvena ir mokosi Jiezno gimnazijoje 2 ugdytiniai, turintys 18 ir daugiau metų. 2015 m. globos namų ugdytinis Delianas Palinauskas užėmė I vietą chemijos ir II vietą fizikos olimpiadose Prienų rajone.

**Neformalus ugdymas.** Vaikų globos namuose organizuojamas neformalus ugdymas. Dirba 6 neformalaus ugdymo pedagogai (viso 2 etatai), kurie organizuoja vaikų užimtumą. Vaikų globos namuose veikia 7 neformalaus ugdymo būreliai: sporto būrelis (lanko 27 ugdytiniai), darbų berniukams būrelis (lanko 15 ugdytinių), darbų mergaitėms būrelis (lanko 16 ugdytinių), dailės būrelis (lanko 17 ugdytinių), keramikos būrelis (lanko 17 ugdytinių), šokių būrelis (lanko 19 ugdytinių), muzikinio lavinimo būrelis (lanko 19 ugdytinių). Jiezno gimnazijoje neformaliojo ugdymo užsiėmimus lankė 15 ugdytinių: 1 – Oda su polėkiu, 2 – Spalvų karalystė, 1 – Šifro ir kaligrafijos, 2- Šokių būrelis, 4 – Ansamblį, 2 – Futbolą, 5 – Kvadratą, 5 – Jaunųjų šaulių. Jiezno muzikos mokykloje mokosi 3 ugdytiniai.

2015 m. buvo pasiekta, kad 85% vaikų globos namų ugdytiniai lankė bent vieną neformalaus ugdymo būrelį veikiantį globos namuose arba gimnazijoje, kultūros namuose ir kt. 30 % vaikų lankė daugiau nei vieną neformalaus ugdymo būrelį.

**Vaiko išvykimas iš vaikų globos namų.** Vaikas išleidžiamas iš vaikų globos namų, kai jis grąžinamas biologinei šeimai ar nustatoma globa(rūpyba) globėjo šeimoje ar šeimynoje, sulaukus pilnametystės, įvaikinus ar susituokus (teismui sumažinus santuokinį amžių). 2015 m. iš vaikų globos namų išvyko 21 ugdytinis: 11 grįžo į biologines šeimas, 3 vaikams steigta globa kitose įstaigose, 7 – sulaukę pilnametystės, iš kurių 2 įsikūrė savarankiškai ir mokosi 12 klasėje, 5 mokosi profesinėse mokyklose ir gyvena jų bendrabučiuose.

 **Įvaikinimas.** Šiuo metu 30 vaikų įtraukti į Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos, sudarytą galimų įvaikinti vaikų sąrašą. 2015 m. nebuvo įvaikintas nei vienas vaikas.

**IV SRITIS**

**APLINKA IR BŪSTAS**

 2015 m. buvo praplėsti grupių gyvenamieji plotai - padidintas kambarių skaičius, tuo sumažinant kambaryje gyvenančių vaikų skaičių. 2016 m. planuojama, kad vidutinis viename kambaryje gyvenančių vaikų skaičius bus 3 ir bus mažinama iki 2.

**Socialinės globos vieta ir aplinka**. Vaikų globos namai įsikūrę buvusiame Jiezno mokyklos-internato paste, statytame 1960 metais. 2012 metais baigtas įgyvendinti Europos Sąjungos ir Lietuvos Respublikos valstybės finansuojamas globos namų projektas „Jiezno vaikų globos namų pastato atitvarų šiltinimas, katilinės ir inžinerinių sistemų modernizavimas“, pagal Lietuvos 2007-2013 metų Europos Sąjungos struktūrinės paramos panaudojimo strategiją ir Sąnglaudos skatinimo veiksmų programos priemonę „Viešosios paskirties pastatų renovavimas nacionaliniu lygiu“. Projekto pagrindinės veiklos: šildymo sistemos renovacija, katilinės atnaujinimas, elektros energijos ir vandentiekio renovacija, ventiliacinės sistemos įrengimas, sienų, pastogės apšidymas ir kt. Įgyvendinus projektą, labai pagerėjo vaikų gyvenamoji aplinka. Atnaujinti grupių san. mazgai, įrengtos mini virtuvėlės ir kt.

Dedamos pastangos, kad globos namuose būtų užtikrinama, kiek tik įmanoma saugesnė gyvenamoji aplinka. Grupių-šeimynų poilsio kambariuose atliktas einamasis remontas, tačiau ne visos patalpos atitinka higienos normų reikalavimų. 2015 metų pabaigoje įsigytos remonto medžiagos vienam ugdytinių gyvenamajam kambariui atnaujinti. Grindų danga- I aukšto ir 2-os grupės koridoriui. Turimi baldai yra tinkami, atitinkantys vaikų poreikius bei higienos normų reikalavimus, tačiau juos nuolat reikia atnaujinti. 2015 m. įsigyta spinta 4 grupės mergaičių kambariui, bei indai visoms ugdytinių grupėms.

 **V. SRITIS**

**PERSONALAS**

 Vaikų globos namų struktūrą sudaro: administracija (direktorius ir jo pavaduotojai),

tiesiogiai su vaikais dirbantis personalas (socialiniai darbuotojai, socialinių darbuotojų padėjėjai, socialiniai pedagogai, neformaliojo ugdymo pedagogai, slaugytojai), finansinę – ūkinę veiklą užtikrinantis personalas.

Tiesiogiai dirbantys su vaiku darbuotojai organizuoja komandinį darbą. Šių specialistų kvalifikacija leidžia siekti vieningos veiklos vizijos. Komanda sprendžia vaikų globos, ugdymo, mokymosi problemas; atstovauja ginant ugdytinių turtines ir asmenines teises, siekia jų integracijos į visuomenę; moko įveikti mokymosi, bendravimo problemas. Atsižvelgiant į vaikų individualybę ir sveikatos būklę, komandą vienija bendras tikslas - puoselėti globotinių dvasines ir fizines galias; skatinti fizinį, psichinį, socialinį ugdytinių brendimą socialinėmis, psichologinėmis ir pedagoginėmis priemonėmis. Visa tai leidžia keisti globos namų įvaizdį visuomenėje.

**Darbuotojai**

|  |  |  |
| --- | --- | --- |
| Darbuotojų skaičius (fizinių asmenų) | Dirbančiųjų skaičiusiš viso | Iš jų : pagrindinėje darbovietėje |
| Darbuotojų skaičius | 55 | 49 |
| Iš jų | Administracija (direktorius ir jo pavaduotojai, išskyrus pavaduotoją soc. reikalams) | 2 | 2 |
| Psichologai | 1 |  |
| Socialiniai pedagogai | 1 | 1 |
| Socialiniai darbuotojai (įskaitant pavaduotoją soc. reikalams) | 17 | 16 |
| Socialinių darbuotojų padėjėjai | 17 | 17 |
| Slaugytojai | 1 | 1 |
| Dietistas | 1 | 1 |
| Kiti | 15 | 11 |

 2015 m. globos namuose tiesiogiai su vaikais dirbo 74 % darbuotojų. Administracija sudaro 6 % nuo visų globos namų darbuotojų etatų, kiti darbuotojai – 20 %.

**VIII pav. Personalo struktūra**

**Vadovų, socialinių darbuotojų ir socialinių pedagogų kvalifikacija**

|  |  |  |  |  |
| --- | --- | --- | --- | --- |
| Išsilavinimas ir kvalifikacija | Vadovai | Socialiniaipedagogai | Socialiniai darbuotojai | Viso |
| MagistrasSocialinio darbo kvalifikacija | 1 |  | 2 | 3 |
| MagistrasSocialinio pedagogo kvalifikacija |  |  | 1 | 1 |
| BakalaurasSocialinio darbo kvalifikacija |  |  | 7 | 7 |
| BakalaurasSocialinio pedagogo kvalifikacija | 1 | 1 | 3 | 5 |
| Profesinis bakalaurasSocialinio darbo kvalifikacija |  |  | 2 | 2 |
| Profesinis bakalaurasSocialinio pedagogo kvalifikacija |  |  | 1 | 1 |
| Socialinio darbo kvalifikacija nebūtina | - | - | - | - |
|  Viso: | 2 | 1 | 16 | 19 |

2015 m. 85 % tiesiogiai su vaikais dirbančių globos namų darbuotojų kėlė savo kvalifikaciją, dalyvaudami įvairiuiose mokymuose.

**Specialistų veiklos krypčių analizė**

|  |  |  |  |
| --- | --- | --- | --- |
| Administracija | Neformaliojo ugdymo pedagogai | Socialinis pedagogas | Socialiniaidarbuotojai |
| Įstaigos ūkinės - finansinės veiklos organizavimas;Socialinės globos proceso organizavimas ir įgyvendini-mas;Įstaigos darbuotojų darbo kontrolė, kokybės sistemų diegimas;Globotinių ir personalo veiklos saugumo užtikrinimas;Programų rengimo iniciavimas, jų vykdymo užtikrini-mas;Ryšių su kitomis įstaigomis plėtra. | Neformaliojo ugdymo turinio organizavimas ir individualizavimas;Informacijos kaupimas, dokumentacijos tvarkymas;Įvairių programų rengimas;Bendravimas ir bendradarbiavimas su kolegomis;Ugdytinių laisvalaikio koordinavimas;Pagalba ugdytinių saviraiškos ir saviugdos poreikių tenkinime; | Vaikui reikiamos pagalbosorganizavimas;Darbas su rizikos gru-pės vaikais;Prevencinės veiklos organizavimas;Komandinio darbo organizavimas;Ryšių su ugdytinių mokymosi įstaigomis palaikymas;Vaiko interesų atstovavimas. | Ugdytinių, jų šeimos narių pagalbos poreikio nustatymas ir įvertinimas;Socialinio darbo organizavimas ir socialinių paslaugų teikimas ugdytiniams;Ryšių su vaikų šeimomis palaikymasBendradarbiavimas su VTAT, seniūnijų soc. darbuotojais, iškilusių problemų šalinimas. |
| Socialinio darbuotojo padėjėjai | Psichologas | Slaugytojas | Vyr. socialinis darbuotojas |
| Pagalba organizuojant socialinį darbą ir socialinių paslaugų teikimas ugdytiniams;Vaikų priežiūra naktį;Pagalba tvarkant patalpas ir asmeninius daiktus. | Psichologinės pagalbos teikimas;Psichologinio įverti-nimo, tyrimų atlikimas;Rekomendacijų teiki-mas, remiantis tyrimo medžiaga, ugdymo pro-ceso dalyvių mokymas tiesioginio poveikio būdų;Konsultavimas, siekiant aptarti ir nustatyti vaiko, tėvų, pedagogų, socia-linių darbuotojų ir kitų su vaiko ugdymu susijusių asmenų problemas;Psichologinio švietimo organizavimas. | Kvalifikuotų slaugos procedūrų, tyrimų orga-nizavimas, medicininės pagalbos teikimas, pagrindinių slaugos poreikių tenkini-nės pagalbos teikimas-pacientouasmokymo centrasi paslaugas gali teiktiygommas;Paciento elgesio, jo sveikatos fizinės, psichinės, socialinės būklės stebėjimas;Ugdytinių sveikatos ugdymo organizavimas;Higienos normų ir taisyklių laikymosi įstaigoje užtikrinimas;Bendravimo ir bendra-darbiavimo su kitomis sveikatos priežiūros įstaigomis užtikrinimas; | Globos namų materialinio aprūpinimo organizavimas, ir paskirstymas;Ryšių su socialiniais part-neriais palaiky-mas;Projektų rengi-mo ir jų vykdymo veiklos koordina-vimas;Socialinio darbo padalinio meto-dinės veiklos koordinavimas**;** |
| Dietistė |
| Valgiaraščių parengimas, atsižvelgiant į vaikų amžiaus grupes. |

**VI. SRITIS**

**VALDYMAS IR ADMINISTRAVIMAS**

Vaikų globos namų valdymas ir administravimas orientuotas į įstaigos tinkamos vidinės aplinkos kūrimą, papildomų resursų paiešką įstaigos planams įgyvendinti, darbų koordinaciją, siekiant užsibrėžtų tikslų. Administruojant įstaigą vadovaujamasi etinėmis normomis ir profesinėmis vertybėmis. Sudaromos sąlygos, leidžiančios kiekvienam darbuotojui atsiskleisti, panaudoti ir plėtoti savo potencialą - žinias, įgūdžius ir kompetencijas. Personalui suteikiama reguliari ir tinkama kolegų bei kitų specialistų pagalba. Globos namų direktorius inicijavo metinės veiklos programos rengimą, kartu su globos namų specialistais ją rengė, tvirtino ir vadovavo jos įgyvendinimui, atstovauja globos namus valstybės ir savivaldybių institucijose bei kitose įstaigose. 2012 m. parengti nauji įstaigos nuostatai, įvairios tvarkos, pareigybių aprašai, patvirtinta socialinės globos paslaugų kaina, maitinimo, patalynės, minkšto inventoriaus ir aprangos, medikamentų bei asmens higienos priemonių normos ir kt. Globos namuose veikia patariamoji direktoriaus institucija - globos namų taryba. Ji dalyvauja įstaigos administracinėje veikloje, rengiant metinius planus, ataskaitas. Taryba pateikia pasiūlymus dėl įstaigos veiklos tobulinimo, socialinių paslaugų kokybės gerinimo. Bendradarbiaujama su įvairiais socialiniai partneriais. Tai - rajono savivaldybės vaiko teisių apsaugos skyriaus, nepilnamečių reikalų tarnybos, ugdymo, sveikatos priežiūros įstaigų, specialistai ir kt. Atstovaujami vaiko interesai įvairiose policijos pareigūnų apklausose ir tyrimuose, teismo posėdžiuose. Globos namai teikia informaciją, duomenis įvairioms įstaigoms, dalyvauja diskusijose, konferencijose, analizuojant ir gerinant globojamų vaikų padėtį bei problemų sprendimą. Operatyviai reaguojama į skundus bei pageidavimus. Į juos įsigilinama, aptariama ir, esant galimybėms ir būtinumui tuos pasiūlymus įgyvendinti, ieškoma kompromisų, kurie tenkintų abi puses. Globos namai turi reikalingus dokumentus socialinei globai vykdyti. Užtikrinamas tvarkingas su vaiku susijusios informacijos ir dokumentų kaupimas ir saugojimas bei šios informacijos konfidencialumas. Įstaigos valdymas ir administravimas nuolat tobulinamas. Reguliariai svarstomi nauji teisės aktai, aktualių teisės aktų pasikeitimai, aptariami gerosios praktikos pavyzdžiai. 2015 m. sudaryta darbo grupė ir atliktas Jiezno vaikų globos namų teikiamų socialinių paslaugų įsivertinimas, bei parengtas vertinimo metu nustatytų trūkumų šalinimo planas

**III. FINANSINĖ – ŪKINĖ VEIKLA**

**Globos namų pajamos (lėšos) tūkst. Eur. 2015 metais**

|  |  |
| --- | --- |
|  **Pajamos (lėšos)** | **541,1** |
| Iš jų | iš valstybės biudžeto | 153,5 |
| Europos Sąjungos fondų lėšos | - |
| iš savivaldybės biudžeto | 387,4 |
| Parama | 0,1 |
| fizinių asmenų savanoriškos įmokos  | 0,1 |
| pajamos už prekes ir paslaugas | - |
| darbo birža | - |

**Globos namų išlaidos tūkst. Lt. 2015 metais**

|  |  |
| --- | --- |
|  **Kasinės išlaidos** | **559,2** |
|  Einamiesiems tikslams | 559,2 |
| Iš jų | darbo užmokestis | 308,6 |
| soc. draudimo įmokos | 94,3 |
| prekių ir paslaugų naudojimas | 145,9 |
| mityba | 62,3 |
| medikamentai (ir darbuotojų sveikatos tikrinimas) | 2,3 |
| ryšių paslaugos | 1,3 |
| transporto išlaikymas | 5,2 |
| apranga ir patalynė | 10,3 |
| spaudiniai | 0,9 |
| kitos prekės | 15,3 |
| komandiruotės  | - |
| ilgalaikio materialiojo turto einamasis remontas | - |
| kvalifikacijos kėlimas | 0,2 |
| komunalinės paslaugos | 34,3 |
| kitos paslaugos | 13,8 |
| darbdavių soc. parama | 10,4 |
| palūkanos | - |
| turto mokesčiai | - |
|  Kapitalui formuoti | - |
|  Iš jų ilgalaikiam materialiniam turtui įsigyti | - |

2015 m. gautas finansavimas globos namų išlaikymui - **541127 Eur,**  tame tarpe pagal finansavimo šaltinius:

 1. Iš biudžeto – Socialinės paramos ir sveikatos apsaugos paslaugų kokybės gerinimo programai vykdyti – **269316** **Eur.** Iš jų :

* 1. Prienų r. savivaldybės biudžeto – **204924 Eur.**
	2. Valstybės biudžeto tikslinė dotacija vaikams apgyvendintiems globos namuose

iki 2007 m. – **6439 Eur.**

2. Globos (rūpybos) išmoka vaikui - **89117 Eur**, tame tarpe pagal savivaldybes:

 2.1. Prienų rajono savivaldybės – 36081 Eur,

 2.2. Kitų savivaldybių – 53036 Eur. Iš jų:

 2.2.1. Kauno rajono savivaldybės – 28578 Eur,

 2.2.2. Jonavos rajono savivaldybės – 8402 Eur,

 2.2.3.Kaišiadorių rajono savivaldybės – 5467 Eur,

 2.2.4. Kauno miesto savivaldybės – 8970 Eur,

 2.2.5. Jurbarko rajono savivaldybės – 608 Eur,

 2.2.6. Kėdainių rajono savivaldybės – 1007 Eur.

3. Kitų savivaldybių lėšos už socialinę globą vaikams – **182447** Eur, iš jų pagal savivaldybes:

3.1. Kauno rajono savivaldybė – 97972 Eur,

* 1. Jonavos rajono savivaldybė – 29707 Eur,
	2. Kaišiadorių rajono savivaldybė – 18038 Eur,
	3. Kauno miesto savivaldybė – 31898 Eur,
	4. Jurbarko rajono savivaldybė – 2505 Eur,

3.6. Kėdainių rajono savivaldybė – 2327 Eur.

4. Paramos būdu gautos lėšos – **247** **Eur**.

 Neatlygintinai gauta turto iš paramos davėjų – už **3011 Eur**, iš jų :

4.1. Ilgalaikis turto - 2070 Eur (pianinas),

4.2. Atsargos – 473 Eur (vaikų drabužiai, ūkinis inventorius),

4.3. Paslaugos – 468 Eur (bilietai į koncertą).

 Gautos lėšos panaudotos pagal išlaidų sąmatas.

 2015 m. pabaigai globos namai kreditorinių įsiskolinimų neturi.

**IV. PROJEKTINĖ- PROGRAMINĖ VEIKLA**

2012 metais baigtas įgyvendinti Europos Sąjungos ir Lietuvos Respublikos valstybės finansuojamas globos namų projektas „Jiezno vaikų globos namų pastato aitvarų šiltinimas, katilinės ir inžinerinių sistemų modernizavimas“, pagal Lietuvos 2007-2013 metų Europos Sąjungos struktūrinės paramos panaudojimo strategiją ir Sąnglaudos skatinimo veiksmų programos priemonę „Viešosios paskirties pastatų renovavimas nacionaliniu lygiu“ 2009-2010 m. projekto įgyvendinimui skirta 3780852 Lt. 2012 m. VĮ Lietuvos verslo paramos agentūra patvirtino galutinę šio projekto ataskaitą. Nuo 2012 m. iki 2017 m. bus atliekama įgyvendinto projekto ekonomiškumo stebėsena. Parengus projekto ataskaitą „Energijos vartojimo efektyvumo didinimo pastatuose vertinimo duomenų suvestinę“, buvo nustatyta, kad 2015 m. pasiektas rezultato rodiklis – sutaupyta energija 0,68 GWh. Tai yra 0,02 GWh daugiau nei planuota (0,66 GWh).

Jiezno vaikų globos namai buvo TV 3 „Išsipildymo akcija 2014“ dalyvis, kurios metu globos namams 2015 metais buvo skirta 2153,5 Eur. Už šias lėšas buvo įsigytas pianinas Weber W121 ir priedai.

2015 m. buvo tęsiama Jiezno vaikų globos namų globojamų (rūpinamų) vaikų savarankiško gyvenimo įgūdžių ugdymo programa. 2014 m. buvo parengtos, pradėtos vykdyti, o 2015 m. tęsiamas šių programų vykdymas:

* Jiezno vaikų globos namų rengimo šeimai ir lytiškumo ugdymo programa;
* Alkoholio, tabako ir kitų psichiką veikiančių medžiagų vartojimo prevencijos Jiezno

vaikų globos namuose programa;

* Vaikų žalingų įpročių prevencinė programa „Įveikime kartu“;
* Psichoaktyvių medžiagų vartojimo prevencinė programa „Gyvai“;
* Psichoaktyvių medžiagų vartojimo prevencinė programa „Rinkis atsakingai“.

2015 m. parengta:

* Jiezno vaikų globos namų 2015-2017 metų strateginis veiklos planas.
* 2015 m. parengtas Jiezno vaikų globos namų teikiamos socialinės globos pertvarkos 2015-2020 metų veiksmų plano projektas.
* Jiezno vaikų globos namų teikiamų socialinių paslaugų įsivertinimas bei vertinimo metu nustatytų trūkumų šalinimo planas.

2015 m. pradėtas bendradarbiavimas:

* pasirašyta bendradarbiavimo sutartis su VŠĮ „Tauro guolis“, kuria siekiama globos namų ugdytiniams suteikti edukacinių žinių, supažindinant juos su baltų X-XIII a. istorija, gyvensena, papročiais, tradicijomis, amatais, mitologija, tautosaka, folkloru. VŠĮ „Tauro guolis“ įsipareigojo priimti nemokamai globos namų ugdytinius dalyvauti organizuojamose edukacinėse (mokomosiose) senovės baltų gyvensenos stovyklose. 2015 m. šiose stovyklose nemokamai dalyvavo 10 globos namų ugdytinių. 5 vaikai -stovykloje „Jaunasis meistras“, 5vaikai -stovykloje-„Jaunasis vytis“;
* su Ariel Fundation International fondu. 2015m. du pilnamečiai globos namų ugdytiniai fondo kvietimu dalyvavo Šveicarijoje, Ženevoje, vykstančioje Jungtinių Tautų Rasinės diskriminacijos panaikinimo komiteto 88-ojoje sesijoje. Ugdytiniai stebėjo LR vyriausybės delegacijos pateikiamą ataskaitą apie rasinę diskriminaciją Lietuvoje. Ugdytiniai taip pat dalyvavo edukacinėse išvykose Ženevoje, Briuselyje, bei kelionėje po Prancūzijos miestelius. Grįže ugdytiniai su fondo direktore vyko į Romų bendruomenės centrą, domėjosi romų tautybės asmenų padėtimi Lietuvoje, lankėsi Kirtimuose įsikūrusiame tabore. Ugdytiniai parengė leidinį „ Rasinė diskriminacija Lietuvoje. Žvilgsnis jaunimo akimis.“ Leidinį 2016 m. planuojama pristatyti Lietuvos ambasadoriui Jungtinėse Tautose;
* pasirašyta bendradarbiavimo sutartis su Psichologijos paslaugų centru, kuris įsipareigojo bendradarbiauti organizuojant ir įgyvendinant renginius vaikams;
* su Rašytojų klubu. Globos namų ugdytiniai dalyvavo projekte „Atverstos knygos puslapiai“. Vyko susitikimai su rašytoja Laura Sintija Černiauskaite ir dainų autoriumi ir atlikėju Gediminu Storpirščiu, bei susitikimas su rašytoja Gintare Adomaityte ir dainų autoriumi Vaidu Lengvinu;
* su Birštono biblioteka. Globos namų ugdytiniai dalyvavo projekte „Knygų kalėdos“;
* su Jiezno biblioteka. Globos namų ugdytiniams buvo surengta Pasakų popietė;
* su įmonėmis, dalyvaujančiomis projekte „Įmonių dienos vaikams ir su vaikais“. Projekto metu pradėtas bendradarbiavimas su Birštono sanatorija Eglė, Birštono policija, Prienų raj. Teismu. Minėto projekto metu globos namų ugdytiniai dalyvavo išvykose į šias įstaigas, susipažino su jų darbuotojais, domėjosi jų profesijomis, veikla;
* su motorizuotų parasparnių sporto klubu „Mad Pilots“. Klubas surengė akciją „Saldainių lietus“;
* su motociklininkų HOG (Harley owners group) klubu. Klubas organizavo renginį globos namuose, kurio metu vaikai galėjo apžiūrėti motociklus, užduoti rūpimus klausimus.

|  |
| --- |
|  |

 **V. ĮSTAIGOS VEIKLOS PRIORITETINĖS KRYPTYS 2016 METAMS**

* Pasirengimas institucinės globos pertvarkai.
* Teikiamų socialinių paslaugų kokybės įsivertinimas ir nustatytų trūkumų šalinimas.
* Darbo su polinkį į delinkventinį elgesį turinčiais vaikais tobulinimas.
* Vaiko socialinės globos kainos vertinimas ir perskaičiavimas.

 Direktorė Jūratė Virginija Žukauskienė